《八月十二日发潮》
宋代·赵蕃

来犹念衾裯，去已谢絺綌。
浮生几寒暑，大半是役役。
长安冠盖地，难著山林客。
虽云住连月，归梦无废夕。
扁舟落吾手，旧路渐可识。
迎潮初荡桨，晚日旋挂席。
如鱼离罗网，如马脱羁絷。
回首钓台高，清风明可揖。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。